CELEX: 62016CA0291
Language: da
Date: 2017-12-20 00:00:00
Title: Sag C-291/16: Domstolens dom (Andet Afdeling) af 20. december 2017 — Schweppes SA mod Red Paralela SL og Red Paralela BCN SL, tidligere Carbòniques Montaner SL (anmodning om præjudiciel afgørelse fra Juzgado de lo Mercantil n° 8 de Barcelona — Spanien) (Præjudiciel forelæggelse — tilnærmelse af lovgivningerne — varemærker — direktiv 2008/95/EF — artikel 7, stk. 1 — konsumption af de rettigheder, der er knyttet til varemærket — parallelle varemærker — overdragelse af varemærker for en del af det Europæiske Økonomiske Samarbejdsområde (EØS) — handelsstrategi, der bevidst fremmer et globalt og samlet varemærkes image efter overdragelsen — uafhængige indehavere, der dog har nære handelsmæssige og økonomiske forbindelser)

26.2.2018   
            
            
               DA
            
            
               Den Europæiske Unions Tidende
            
            
               C 72/14
            
         Domstolens dom (Andet Afdeling) af 20. december 2017 — Schweppes SA mod Red Paralela SL og Red Paralela BCN SL, tidligere Carbòniques Montaner SL (anmodning om præjudiciel afgørelse fra Juzgado de lo Mercantil no 8 de Barcelona — Spanien)
   (Sag C-291/16) (1)
   
   ((Præjudiciel forelæggelse - tilnærmelse af lovgivningerne - varemærker - direktiv 2008/95/EF - artikel 7, stk. 1 - konsumption af de rettigheder, der er knyttet til varemærket - parallelle varemærker - overdragelse af varemærker for en del af det Europæiske Økonomiske Samarbejdsområde (EØS) - handelsstrategi, der bevidst fremmer et globalt og samlet varemærkes image efter overdragelsen - uafhængige indehavere, der dog har nære handelsmæssige og økonomiske forbindelser))
   (2018/C 072/17)
   Processprog: spansk
   
      Den forelæggende ret
   
   Juzgado de lo Mercantil no 8 de Barcelona
   
      Parter i hovedsagen
   
   
      Sagsøger: Schweppes SA
   
      Sagsøgte: Red Paralela SL og Red Paralela BCN SL, tidligere Carbòniques Montaner SL
   
      Procesdeltagere: Orangina Schweppes Holding BV, Schweppes International Ltd og Exclusivas Ramírez SL,
   
      Konklusion
   
   Artikel 7, stk. 1, i Europa-Parlamentets og Rådets direktiv 2008/95/EF af 22. oktober 2008 om indbyrdes tilnærmelse af medlemsstaternes lovgivning om varemærker, set i lyset af artikel 36 TEUF, skal fortolkes således, at den er til hinder for, at indehaveren af et nationalt varemærke kan modsætte sig indførsel af identiske varer, der er forsynet med det samme varemærke hidrørende fra en anden medlemsstat, hvor dette varemærke, der oprindeligt tilhørte samme indehaver, nu indehaves af en tredjemand, som har erhvervet rettighederne ved overdragelse, når
   
               1)
            
            
               indehaveren alene, eller idet denne koordinerer sin varemærkestrategi med denne tredjemand, efter denne overdragelse er fortsat med aktivt og bevidst at fremme et billede eller image af et samlet og globalt varemærke og således har skabt eller styrket en forveksling hos den berørte kundekreds med hensyn til den handelsmæssige oprindelse for de varer, der er forsynet med dette varemærke
            
         eller
   
               2)
            
            
               der efter denne overdragelse findes økonomiske forbindelser mellem indehaveren og den nævnte tredjemand på den måde, at de koordinerer deres handelspolitikker eller bliver enige om i fællesskab at kontrollere brugen af varemærket, således at de har mulighed for direkte eller indirekte at bestemme de varer, hvorpå varemærket anbringes, og kontrollere deres kvalitet.
            
         
      (1)  EUT C 305 af 22.8.2016.